Sumerian cuneiform tablet — Period: Ur III — Genre: Legal
Sign sequence:
<SURFACE> 
 DIŠ LUGAL |UD×(U.U.U)| DA 
 DIŠ ŠEŠ KAL LA 
 DIŠ LUGAL DUB LAL 
 TUR LUGAL |UD×(U.U.U)| DA ME 
 U MIN DUN₃@g KU₃ UD EŠ₂ 
 LU₂ AN |LAGAB×IGI@g| LUGAL SAG GA₂ EŠ₂ 
 E₂ EŠ₂ IGI ZU |GA₂×AN| SAG GA₂ EŠ₂ 
 MIN NA NE NE EŠ₂ 
 AN KAL MU A 
 IN NE IGI |NINDA₂×ŠE| 
 NIM MU KI TUM BI NI ME |A.AN| BA TIL 
 DIŠ LU₂ GU LA 
 DIŠ BA |IGI.ERIN₂| 
 DIŠ UR AN TUR ZI DA 
 <SURFACE> 
 DIŠ |GA₂×AN| NI BA AN ŠA₆ 
 DIŠ AN |LAGAB×IGI@g| ŠA₆ GA 
 LU₂ KA MA BI ME 
 UR AN TUR ZI DA KID NAM |NE.RU| BI TAR DAM 
 DIŠ UR |U.UD.KID| GAR TUR HA BA LUL KID 
 DIŠ LUGAL KU₃ ZU TUR HA BA LUL KID 
 DIŠ NI DA MU DUB SAR 
 DIŠ LU₂ AN RA TUR LUGAL BA RA AB |UD.DU| 
 DIŠ LU₂ AN |LAGAB×IGI@g| TUR UM MI A 
 DIŠ LU₂ AN |LAGAB×IGI@g| TUR AN UD MI 
 LU₂ KI BA DU BA ME 
 UR AN NE SI@g DI TAR 
 |UD×(U.U.U)| MIN AB 
 MU EN |TE.AB| GAL AN MUŠ₃ BA EŠ₂

Provide the transliteration.

<SURFACE>
1(diš) lugal-iti-da
1(diš) šeš-kal-la
1(diš) lugal-dub-la₂
dumu lugal-iti-da-me
1(u) 2(diš) gin₂ ku₃-babbar-še₃
lu₂{d}šara₂ lugal sag-ga₂-še₃
e₂-še₃-igi-zu ama sag-ga₂-še₃
min-na-ne-ne-še₃
{d}lamma-mu-a
in-ne-ši-sa₁₀
nim-mu ki-tum-bi i₃-me-am₃ ba-uš₂
1(diš) lu₂-gu-la
1(diš) ba-sag₁₀
1(diš) ur{d}dumu-zi-da
<SURFACE>
1(diš) ama-ni-ba-an-sa₆
1(diš) {d}šara₂-sa₆-ga
lu₂-inim-ma-bi-me
ur{d}dumu-zi-da-ke₄ nam-erim₂-bi ku₅-dam
1(diš) ur-nigar{gar} dumu ha-ba-lu₅-ge₂
1(diš) lugal-ku₃-zu dumu ha-ba-lu₅-ge₂
1(diš) i₃-da-mu dub-sar
1(diš) lu₂-dingir-ra dumu lugal-ba-ra-ab-e₃
1(diš) lu₂{d}šara₂ dumu um-mi-a
1(diš) lu₂{d}šara₂ dumu {d}utu-ge₆
lu₂ ki-ba gub-ba-me
ur{d}li₉-si₄ di-ku₅
iti min-eš₃
mu en-unu₆-gal {d}inana ba-hun